ต้องบอกก่อนนะครับว่า ผมนอนน้อยประมาณ7วันเพราะว่าเดินทางไปต่างประเทศ ซักประมาณวันที่6ผมก็รู้สึกเดินแล้วเหมือนตัวลอยๆ ครับ ตอนนี้เป็นมาประมาณ3-4วันแล้ว แต่ก็ดีขึ้นนิดหน่อย เกี่ยวกับการนอนพักผ่อนไม่เพียงพอไหมครับ แล้วอาการจะหายไปได้ภายในกี่วันครับ
สวัสดีค่ะ การนอนพักผ่อนน้อย ย่อมทำให้ร่างกายเกิดอาการผิดปกติต่างๆ ได้ เช่น อ่อนเพลีย หมดแรง เหนื่อยง่าย มึนหัว ปวดหัว ไม่มีสมาธิ ความจำไม่ดี คลื่นไส้ ท้องอืด ท้องเฟ้อ อาหารไม่ย่อย ท้องผูกหรือท้องเสีย เบื่ออาหาร มีกลิ่นตัวแรง หงุดหงิดง่าย สมรรภภาพทางเพศลดลง ระดับน้ำตาลในเลือดสูง เป็นต้นสำหรับอาการที่เดินแล้วตัวลอยๆ ก็น่าจะเกิดจากมีอาการของการมึนหัว ซึ่งก็น่าจะเป็นผลมาจากการนอนพักผ่อนน้อยได้ ดังนั้น ในเบื้องต้น หลังจากนี้ ก็ควรนอนให้ได้อย่างน้อยวันละ 6-8 ชั่วโมง ไม่นอนดึก นอนหลับให้สนิท โดยควรงดดื่มชา กาแฟ แอลกอฮอล์ นอกจากนี้ ในช่วงกลางวัน ก็ควรดื่มน้ำเปล่าให้มากๆ ด้วยหากนอนพักผ่อนเพียงพอแล้ว อาการก็น่าจะค่อยๆ ดีขึ้น ซึ่งควรจะหายหลังจากที่นอนหลับพักผ่อนได้เต็มที่แล้วภายใน 2-3 วัน แต่หากอาการเป็นต่อเนื่องนานกว่านั้น อาจเกิดจากสาเหตุอื่นๆ เช่น มีภาวะโลหิตจาง มีความผิดปกติของระบบไหลเวียนโลหิตที่ทำให้เลือดไปเลี้ยงสมองไม่พอ โดยจะเกิดในผู้ที่มีไขมันในเลือดสูง ความดันโลหิตสูง สูบบุหรี่ เป็นเบาหวาน หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้น ดังนั้น หากนอนพักเต็มที่แล้ว ยังคงเกิดอาการ ก็ควรไปพบแพทย์เพื่อตรวจค่ะ